Իսկ ո՞վ ասաց, որ Մադրիդը հաշտվել է, ասում են փորձագետները՝ հիշեցնելով ու շեշտելով արտգործնախարարի հետեւյալ խոսքերը, որ սահմանադրության մեջ անկախության հանրաքվեների մասին կետ ավելացնելու հարցը պիտի որոշի ոչ թե Կատալոնիան, այլ ամբողջ Իսպանիայի ժողովուրդը։ Իսկ կարելի՞ է արդյոք հավատալ, որ ամբողջ Իսպանիայի ժողովուրդը կհամաձայնի, որ սահմանադրությունը ենթարկվի նման փոփոխության։ Սա հրապարակային հարց է, որի պատասխանը գրեթե լիովին պարզ է՝ ոչ։ Հիշեցնենք, որ ամբողջ Իսպանիայի բնակչությունը 47 միլիոն է, Կատալոնիայինը՝ միայն 7։